Karácsony Imréné – Surányi Imréné

64 nélkülözhetetlen
számpélda a személyi
jövedelemadóról szóló
1995. évi CXVII. törvény
gyakorlati alkalmazásához
2021

Wolters Kluwer Hungary • Budapest, 2021

Kiadja a

Wolters Kluwer Hungary Kft.

Budapest, 2021

1117 Budapest, Budafoki út 187–189.

Telefon: +36 (1) 464-5656

Fax: +36 (1) 464-5657

E-mail: info-hu@wolterskluwer.com

www.wolterskluwer.com/hu-hu

Felelős vezető: Kézdi Katalin, a Wolters Kluwer Hungary Kft. ügyvezetője

Kiadásért felelős: Kézdi Katalin

A kiadványok szerkesztéséért felelős: dr. Gábor Zsolt

Felelős szerkesztő: Kis Erika

Műszaki szerkesztés: Wolters Kluwer Hungary Kft.

Grafikai tervezés: Wolters Kluwer Hungary Kft.

ISBN 978 963 295 989 4

Termékkód: NEB9974

Kiadványaink megvásárolhatóak a shop.wolterskluwer.hu webáruházban.

Minden jog fenntartva, beleértve a sokszorosítás és a mű bővített, illetve rövidített változatának kiadási jogát is.

A Kiadó írásbeli hozzájárulása nélkül sem a teljes mű, sem annak bármely része semmiféle formában (fotokópia, mikrofilm vagy más hordozó) nem sokszorosítható.

Szerzők:

Karácsony Imréné

Surányi Imréné

Kézirat lezárva:

2021. május 1.

© Karácsony Imréné, Surányi Imréné, Budapest, 2021

© Wolters Kluwer Hungary Kft., Budapest, 2021

1. Példa:
Bérjövedelem meghatározása
[Szja tv. 3. § 21. pont és Szja tv. 25. § (1) bek.]

Szabály: Bérnek minősül

a) a munkaviszonyból, közfoglalkoztatási jogviszonyból származó jövedelem (kivéve a munkaviszony megszüntetésére tekintettel kapott végkielégítést);

b) az adóköteles társadalombiztosítási ellátás;

c) a szociális igazgatásról és szociális ellátásokról szóló törvény alapján folyósított adóköteles ellátás;

d) a foglalkoztatás elősegítéséről és a munkanélküliek ellátásáról szóló törvény alapján folyósított álláskeresési járadék, álláskeresési segély, ha ennek megállapítására nem a magánszemélyre irányadó öregségi nyugdíjkorhatár öt évet meg nem haladó időtartamon belüli betöltésére is figyelemmel került sor, továbbá a keresetkiegészítés és keresetpótló juttatás;

e) a Magyar Honvédségnél tartalékos katonai szolgálatot teljesítő magánszemély illetménye;

f) az a)–e) pontban meghatározott jövedelmet pótló kártérítés (keresetpótló járadék), ideértve a rendvédelmi egészségkárosodási keresetkiegészítést és rendvédelmi egészségkárosodási járadékot, valamint a honvédelmi egészségkárosodási keresetkiegészítést és honvédelmi egészségkárosodási járadékot a felelősségbiztosítás alapján ilyen címen fizetett kártérítést is, de ide nem értve a nyugdíjban részesülő magánszemélyt megillető baleseti járadékot;

g) a nevelőszülői foglalkoztatási jogviszonyban végzett tevékenység díjazása.

A bér egésze jövedelem, kivéve az adott tevékenységre tekintettel költségtérítés címén kapott bevételt, melyből levonható – legfeljebb a költségtérítés címén kapott bevétel mértékéig – az Szja tv. 3. számú melléklet rendelkezései szerint elismert költség.

A karbantartó tevékenységet folytató munkavállaló havi munkabére: 250 000 Ft; vidéki munkavégzésre tekintettel utólagos elszámolási kötelezettséggel havi 30 000 Ft átalány-költségtérítést kap.

A tevékenységéhez az élettársa tulajdonát képező személygépkocsi használata címén kiküldetési rendelvény alapján nem kaphat költségtérítést, így csak útnyilvántartás alapján tud költséget elszámolni. Munkáltatójának tett nyilatkozatában 20 000 Ft költség elszámolásáról nyilatkozott.

Mennyi bérjövedelem után kell az adó- és járulékkötelezettséget teljesíteni?

Munkabér + költségtérítés (250 000 + 30 000)

280 000 Ft

Üzemanyagköltség

20 000 Ft

Bérjövedelem (280 000 – 20 000)

260 000 Ft

2. Példa:
Munkába járás költségtérítésének kifizetése
[Szja tv. 25. § (2) bek. b) pont]

A magánszemély budapesti munkahelyére a 30 km távolságra lévő lakóhelyéről naponta vidékről jár be. Rugalmas munkaidőben dolgozik, ezért munkarendje miatt nem vagy csak aránytalanul hosszú várakozással tudná igénybe venni a közösségi közlekedést. Erre tekintettel a munkáltatója a munkába járással kapcsolatos utazási költségtérítésről szóló 39/2010. (II. 26.) Korm. rendelet alapján munkába járás költségtérítése címén a munkában töltött napokra a munkahely és a lakóhely között közforgalmi úton mért oda-vissza távolság figyelembevételével kilométerenként 15 forint költségtérítést fizet számára, amelyet a személyi jövedelemadóról szóló törvény szerint a jövedelem kiszámításánál nem kell figyelembe venni.

A kifizetést a munkáltató a következő kimutatás alapján teljesíti:

ELSZÁMOLÁS
a 39/2010. (II. 26.) Korm. rendelet szerinti napi munkába járás céljából saját tulajdonú gépjármű igénybevételére kifizethető összegről a személyi jövedelemadóról szóló 1995. évi CXVII. törvényben megadott forintértékkel

2021. április hó

Igénylő neve: Falusi Pál

Lakcíme: Ligetfalu, Fasor u. 1.

Munkahely: Ügyfélszolgálat

nap

lakóhely – szolgálati hely – lakóhely

oda-vissza: km

1

ünnepnap

2

pihenőnap

3

pihenőnap

4

vasárnap

5

Ligetfalu–Budapest–Ligetfalu

60

6

Ligetfalu–Budapest–Ligetfalu

60

7

Ligetfalu–Budapest–Ligetfalu

60

8

Ligetfalu–Budapest–Ligetfalu

60

9

Ligetfalu–Budapest–Ligetfalu

60

10

szabadságon

11

vasárnap

12

Ligetfalu–Budapest–Ligetfalu

60

13

Ligetfalu–Budapest–Ligetfalu

60

14

Ligetfalu–Budapest–Ligetfalu

60

15

Ligetfalu–Budapest–Ligetfalu

60

16

Ligetfalu–Budapest–Ligetfalu

60

17

pihenőnap

18

vasárnap

19

Ligetfalu–Budapest–Ligetfalu

60

20

Ligetfalu–Budapest–Ligetfalu

60

21

Ligetfalu–Budapest–Ligetfalu

60

22

Ligetfalu–Budapest–Ligetfalu

60

23

Ligetfalu–Budapest–Ligetfalu

60

24

pihenőnap

25

vasárnap

26

Ligetfalu–Budapest–Ligetfalu

60

27

Ligetfalu–Budapest–Ligetfalu

60

28

Ligetfalu–Budapest–Ligetfalu

60

29

Ligetfalu–Budapest–Ligetfalu

60

30

Ligetfalu–Budapest–Ligetfalu

60

Munkában töltött napok száma: 20 nap

Munkába járás km összesen: 1200 km

Fizetendő összeg (15 Ft/km): 18 000 Ft

Budapest, 2021. május 6.

Falusi Pál
munkavállaló aláírása

A kifizetés jogosságát igazolom:

Fontos Péter
munkáltatói jogkört gyakorló vezető aláírása

3. Példa:
Belföldi kiküldetés esetén adott költségtérítés adókötelezettsége
[Szja tv. 25. § (1) bekezdés, 49. § (3) bekezdés, Szja tv. 70. § (1) bek. a) pont]

A magánszemély munkáltatója megbízásából két napon át vidéken dolgozik.

„A” eset: A munkáltató élelmezési „költségtérítésként” naponta 5000 forintot fizet.

A magánszemély összevonandó jövedelme 2 × 5000 = 10 000 forint, ezzel szemben költséget elszámolni nem lehet. Mivel a „költségtérítést” a munkáltatójától munkaviszonyával összefüggésben kapta a magánszemély, ez a jövedelem bérjövedelemnek minősül, amelyből adóelőleget kell levonni [Szja tv. 25. § (1) bekezdés, 49. § (3) bekezdés].

1. A „költségtérítés” összege (2 × 5000)

10 000 Ft

2. Levonandó adóelőleg (1. × 0,15)

1 500 Ft

3. A munkáltatót terhelő szociális hozzájárulási adó és szakképzési hozzájárulás

1 700 Ft

4. Társadalombiztosítási járulék (1. × 0,185)

1 850 Ft

5. Nettó kifizetés (1. – 2. – 4.)

6 650 Ft

6. A munkáltató összes költsége (1. + 3.)

11 700 Ft

„B” eset: A munkavállaló az utazásról vonatjeggyel, a szállásról (kötelező reggelivel) szállodaszámlával számolt el.

Szabály: A hivatali utazásra, szállásra elszámolásra kiadott összeg nem számít bevételnek, a Szja tv. 7. § (1) bekezdés q) pontja alapján.

A munkáltató a felmerülő élelmezési költséget számla alapján téríti meg. A magánszemély a kétnapi kiküldetésből két éttermi számlát ad le munkáltatójának. A két számla összege 10 000 forint.

Szabály: A kifizető szja- szociális hozzájárulási adó (szocho) és szakképzési hozzájárulás kötelezettsége mellett adható egyes meghatározott juttatásnak minősül a hivatali, üzleti utazáshoz kapcsolódó étkezés vagy más szolgáltatás révén a magánszemélynek juttatott adóköteles jövedelem. Az adó és szocho alapja a jövedelem 1,18-szorosa [Szja tv. 70. § (1) bekezdés a) pont].

1.Üzleti utazáshoz kapcsolódó étkezési juttatás

10 000 Ft

2. Fizetendő szja (1. × 1,18 × 0,15)

1770 Ft

3. Fizetendő szocho+szakho [1. × 1,18 × (0,155+0,015)]

2006 Ft

4. A kifizetőt terhelő költség összesen (1. + 2. + 3.)

13 776 Ft

4. Példa:
Belföldi kiküldetés esetén árufuvarosnak adott költségtérítés adókötelezettsége
[Szja tv. 25. § (1) bek., Szja tv. 3. sz. melléklet II. 3. pont és 437/2015. (XII. 28.) Korm. rendelet]

Szabály: Igazolás nélkül elszámolható költségnek minősül a belföldi kiküldetés címén bevételt szerző fuvaros munkavállalónál – kizárólag e tevékenysége tekintetében – az élelmezéssel kapcsolatos többletköltségei fedezetére a napi 6 órát meghaladó kiküldetés tartamára fizetett élelmezési költségtérítés (napidíj) címén naponta 3000 forint, feltéve, hogy az érintett magánszemély ezen kívül kizárólag a gépjármű belföldön történő üzemeltetéséhez közvetlenül kapcsolódó, és számlával, más bizonylattal igazolt költségeken kívül más költség elszámolására nem jogosult, illetve ha a szállással, étkezéssel stb. kapcsolatos kiadásairól nem nyújt be számlákat a munkáltatójának.

Belföldi közúti árufuvarozásban és személyszállításban gépkocsivezetőként foglalkoztatott munkavállaló havi fizetése 200 000 Ft, költségtérítése 100 000 Ft. A hónap folyamán 15 napig 6 órát meghaladó, 6 napig 5 órai távolléttel járó kiküldetést teljesít. Mennyi lesz az adóköteles bérjövedelme, ha a gépjármű költségeire útnyilvántartás alapján 40 000 Ft-ot tud igazolni?

1. Havi bér

200 000 Ft

2. Költségtérítés

100 000 Ft

3. Igazolás nélkül elszámolható napidíj (15 × 3000 Ft)

45 000 Ft

4. Gépjárművel kapcsolatos költség

40 000 Ft

5. Elszámolható költség (2. – 3. – 4.)

85 000 Ft

6. Adóköteles költségtérítés

15 000 Ft

7. Bérjövedelem (1. + 6.)

215 000 Ft

5. Példa:
Külföldi pénznemben keletkezett bevétel, felmerült kiadás átváltási árfolyama
[Szja tv. 6. § (3)–(4) bek.]

Szabály: Ha a külföldi munkavégzés ellenében külföldi pénznemben keletkezett bevétel (költségtérítés) adóelőleg-levonásra kötelezett kifizetőtől származik, a kifizetőnek az adóelőleg, illetve az adó megállapításához a bevétel, illetve a kiadás forintra történő átszámítására a bevétel megszerzése napját megelőző hónap, illetve a kiadás teljesítésének napját megelőző hónap 15. napján érvényes MNB hivatalos devizaárfolyamot, olyan külföldi pénznem esetében, amely nem szerepel az MNB hivatalos devizaárfolyam-lapján, az MNB által közzétett, euróban megadott árfolyamot kell alkalmaznia.

Amennyiben a kifizetőre vonatkozó előírás szerinti árfolyam előnytelen a magánszemélynek, attól eltérő árfolyamot alkalmazhat, ha rendelkezik pénzügyi intézmény által a külföldi pénz eladását/vételét igazoló, a nevére

– a külföldi pénz eladása esetén a bevételszerzést követő 15 napon, illetve

– a külföldi pénz vétele esetén a kiadást megelőző 15 napon belül

kiállított bizonylattal, mely esetben a bizonylat szerinti árfolyamot veheti figyelembe a forintra történő átszámításhoz, a bizonylat szerinti összeg mértékéig.

1. Bevétel meghatározása

Az euróban kapott fizetés napját megelőző hónap 15. napja szerinti árfolyam 312 forint volt, de a magánszemély az eurót (a folyósítást követő 15 napon belül) csak 306 forintos árfolyamon tudta átváltani.

A kifizető az adóelőleget 357 forintos árfolyamon határozza meg, viszont a magánszemély a nevére szóló átváltási bizonylat alapján az adóbevallásában az alacsonyabb árfolyamot veheti figyelembe.

2. Kiadás meghatározása

A magánszemély bizonyítottan 357 forintos árfolyamon vette az eurót a kiadásai fedezetére (a kiadás napját megelőző 15 napon belül). A kiadás teljesítését megelőző hónap 15. napja szerinti árfolyam csak 340 forint volt.

Ekkor a magánszemély a nevére szóló átváltási bizonylat alapján az adóbevallásában a magasabb árfolyammal számolhatja el a költséget.

6. Példa:
Külföldi kiküldetés napidíja, költségtérítése
[Szja tv. 25. § (1) bek., Szja tv. 3. sz. melléklet II. 7. pont és 285/2011. (XII. 22.) Korm. rendelet]

A munkáltató két hónapra (60 napra) külföldi kiküldetésbe küldi munkavállalóját. A munkavállaló az indulás előtt 6000 euró ellátmányt vesz fel, amelyről a visszatérését követő 15 napon belül kell elszámolnia.

Igazolt költségei: repülőjegy 900 euró, gépkocsi bérlet 500 euró, szálloda 2500 euró, éttermi számlák 910 euró. Az ellátmány el nem költött részét a munkavállalónak nem kell visszafizetnie.

A 910 euró igazolt élelmezési kiadást a munkáltató saját költségeként számolja el.

Az elszámolás napját megelőző hónap 15. napján érvényes MNB árfolyam: 350 Ft/euró.

Szabály: Nem képezi a munkavállaló jövedelmét az az összeg, amelyet utazásra, szállásra fordított, valamint az autó bérleti díja, mint jogosan és igazoltan felmerült költség, továbbá igazolás nélkül elszámolható költségnek minősül, és a külföldi kiküldetésre tekintettel megszerzett bevételből (napidíjból) levonható annak 30 százaléka, de legfeljebb napi 15 eurónak megfelelő forintösszeg (a kettő közül a kisebb). Ha az étkezési költségeket a kifizető nevére szóló számlával a kifizető saját költségeként számolja el, az olyan juttatásnak minősül, amely értékének (a kifizető által viselt költség) 1,18-szorosa után a kifizetőnek személyi jövedelemadót és szociális hozzájárulási adót kell fizetnie a juttatást követő hónap 12-éig, a magánszemélynek pedig nem keletkezik ezzel összefüggésben adókötelezettsége.

Külföldi kiküldetés esetén a külföldi pénznemben keletkezett bevételt, felmerült kiadást az adókötelezettség teljesítéséhez forintra kell átszámítani. A forintra történő átszámítás fő szabálya szerint bevétel esetében a bevételszerzés időpontjában, kiadás esetében a teljesítés időpontjában érvényes árfolyamot kell alkalmazni. Amennyiben azonban a külföldi pénznemben keletkezett bevétel adóelőleg-levonásra kötelezett kifizetőtől származik, a forintra történő átszámításnál a kifizető a bevétel-szerzés napját megelőző hónap 15. napján érvényes MNB hivatalos devizaárfolyamot alkalmazza az adóelőleg, adó megállapításához.

1. Elszámolásra kiadott összeg

6000 euró

2. Igazolt költség [900 + 500 + 2500]

3900 euró

3. Étkezési juttatás

910 euró

4. Napidíj [1. – 2. – 3.]

1190 euró

5. Igazolás nélkül elszámolható 60 × 15 euró, de legfeljebb 4. × 0,3

357 euró

A munkavállalót terhelő kötelezettség:

6. A munkavállaló adóköteles jövedelme [350 × (4. – 5.)]

291 550 Ft

7. Adóelőleg [6. × 0,15]

43 733 Ft

8. Társadalombiztosítási járulék [6. × 0,185]

53 937 Ft

9. Összesen [7. + 8.]

97 669 Ft

amely összeget vagy befizeti a munkáltatónak, vagy azt a következő bérfizetéskor vonja le a munkáltató.

7. Példa:
Külföldi kiküldetés esetén a fuvarosnak adott költségtérítés adókötelezettsége
[Szja tv. 25. § (1) bek., Szja tv. 3. sz. melléklet II. 7. pont és 437/2015. (XII. 28.) Korm. rendelet]

Szabály: Külföldi kiküldetés esetén igazolás nélkül elszámolható napi 60 eurónak megfelelő forintösszeg illeti meg a nemzetközi közúti árufuvarozásban és személyszállításban gépkocsivezetőként és árukísérőként foglalkoztatott (a közúti közlekedési szolgáltatásokról és közúti járművek üzemben tartásáról szóló külön jogszabály, vagy más, erről szóló jogszabályok rendelkezései szerint engedélyhez kötött nemzetközi közúti közlekedési szolgáltatást végző, illetve abban árukísérőként közreműködő), külföldi kiküldetés címén bevételt szerző magánszemélyt, feltéve, hogy a kiküldött kizárólag a gépjármű üzemeltetéséhez közvetlenül kapcsolódó, és számlával, más bizonylattal igazolt költségek elszámolására jogosult, vagyis a szállással, étkezéssel stb. kapcsolatos kiadásairól nem nyújt be számlákat a munkáltatójának, megbízójának, illetve ilyen költségeket nem számol el. Az engedélyhez kötött nemzetközi közúti közlekedési szolgáltatással esik egy tekintet alá az a saját célra folytatott (saját számlás) áruszállítási, személyszállítási tevékenység is, amely más személy részére jogszerűen csak engedélyhez kötött nemzetközi közúti közlekedési szolgáltatásként lenne nyújtható [Szja tv. 3. sz. melléklet II. 7. pont].